# Lidt introduktion

**Hvad er TUS med IKU?**

TUS med IKU kan oversættes til en lille teamudviklingssamtale. Målet med TUS med IKU er at skabe fælles forståelse og retning som team i forhold til kerneopgaven og samarbejdet. Samtalen giver mulighed for, gennem fælles refleksion at gøre status, kigge fremad og udforske ideer til, hvordan vi bedst muligt løser kerneopgaven og styrker samarbejdet både som team og medarbejder.

De inputs/udviklingspunkter vi i fællesskab kommer frem til i forbindelse med TUS, sættes ind i et skema, som overføres til den pligtige Individuelle Kompetenceudviklingsplan (IKU), som skal udarbejdes én gang årligt.

Hvis man som medarbejder ønsker en MUS-samtale, er man velkommen til at kontakte nærmeste leder umiddelbart efter TUS med IKU.

**Programmet for TUS med IKU**

* Jeres leder fortæller hvad TUS med IKU er
* Teamfokus – drøftelser i grupper
* Individuelt fokus – drøftelser i grupper
* Næste skridt
* Afrunding og spørgsmål

**Medarbejderforberedelse**
Din forberedelse til TUS med IKU er altafgørende. Du kan derfor med fordel læse alle nedenstående spørgsmål igennem inden samtalen, så du forinden har gjort dig overvejelser om, hvad du vil svare til de enkelte spørgsmål.

Spørgsmålene er en del af den samtale, du skal have med dine kollegaer og leder. Spørgsmålene centrerer sig om temaerne ”Faglighed” og ”Relationer”.

I TUS med IKU vil der dels være et teamfokus (del 1), som handler om teamets udviklingspunkter og et individuelt fokus (del 2), som handler om dine egne udviklingspunkter.

**Spørgsmål – Teamfokus – del 1

Tema: Faglighed**

Opgaver

* Hvilke opgaver, er gået godt, og hvilke har været udfordrende? Hvorfor?
* Er der noget, I som team skal gøre anderledes for at lykkes endnu bedre med kerneopgaven fremadrettet?

Kompetencer

* Er der arbejdsopgaver, hvor I som team har brug for at udvikle jeres kompetencer?
* Hvordan kan I fremadrettet styrke jeres teams evne til at bringe hinanden i spil, når I løser hverdagens opgaver? F.eks. i forhold til oplæring, vidensdeling mm.

**Tema: Relationer**

Borgere

* Hvordan oplever I samarbejdet med og omkring borgerne?
* Hvordan kan I som Team/afdeling styrke samarbejdet/relationen med borgeren?

Dem vi samarbejder med (pårørende, fagpersoner mm.)

* Hvad fungerer særligt godt og hvad kan udfordre i relation til dem I samarbejder med (pårørende, fagpersoner etc.)?
* Hvad kan I gøre for at styrke samarbejdet/relationen til dem I samarbejder med?

**Spørgsmål – Individuelt fokus – del 2**

 **Tema: Faglighed og Relationer**

* Hvilke kompetencer og relationer har du brug for at udvikle for at kunne løse kerneopgaven bedst muligt?
* Hvad kan du gøre for at udvikle disse?